Hirth HM 506

**Hirth HM 506** – vienaeilis šešių cilindrų keturtaktis oru aušinamas apverstas aviacinis variklis, sukurtas ankstesnio keturių cilindrų modelio HM 504 pagrindu. HM 506 buvo populiarus lengvųjų orlaivių variklis XX amžiaus trečiajame – ketvirtajame dešimtmečiuose.

HM 506 buvo montuojamas į vieną geriausių ketvirto dešimtmečio akrobatinių lektuvų Bücker Bü 133, kuriuos taip pat naudojo ir Lietuvos karo aviacija bei Lietuvos aeroklubas.

Konstrukcinė variklio ypatybė buvo iš magnio lydinio (elektron) išlietas karteris. Cilindrai gaminti iš ketaus, jų galvutės – iš lengvo lydinio ir prie karterio tvirtinami ištisiniais traukliais, kurių dangtelis atliko ir alyvos rezervuaro funkciją. Kiekviename cilindre yra buvo po vieną įsiurbimo ir išmetimo vožtuvą, valdomą svirtimis ir ritininio guolio paskirstymo velenu. Stūmokliai gaminti iš lengvojo lydinio, H formos skerspjūvio švaistikliai – iš chromuoto ir nikeliuoto plieno. Alkūninis velenas su reduktoriumi veikė su penkiais ritininiais ir vienu radialiniu guoliu. Uždegimo sistemą sudarė „Bosch“ magnetas su elektroniniu uždegimo taško reguliavimu. Viename cilindre montuojamos dvi uždegimo žvakės.

## Naudojimas
Hirth HM 506 buvo montuojamas į Vokietijoje gamintus sportinius ir pramoginius orlaivius, taip pat šie varikliai buvo naudojami bepiločiuose lėktuvuose:
* Bücker Bü 133 A
* Fieseler Fi 99
* Fieseler Fi 157 (bepiločio orlaivio prototipas)
* Fieseler Fi 158 (bepiločio orlaivio prototipas)
* Gotha Go 241
* Klemm Kl 35 B (D-ERLQ)

## Specifikacijos (HM 506A)

### Bendrosios charakteristikos

* **Tipas:** 6 cilindrų oru aušinamas apverstas vienaeilis vidaus degimo variklis
* **[[Vidaus degimo variklio cilindro skersmuo|Cilindro skersmuo]]:** 105 mm
* **[[Vidaus degimo variklio stūmoklio eiga|Stūmoklio eiga]]:** 115 mm
* **[[Vidaus degimo variklio darbinis tūris|Darbinis tūris]]:** 5,976 l
* **Ilgis:** 1276 mm
* **Plotis:** 490 mm
* **Aukštis:** 735 mm
* **Svoris:**
** **[[Variklio sausas svoris|Sausas]]:** 149 kg (be priedų)
** **Šlapias**: 174 kg (su priedais)

### Komponentai

* **Vožtuvų valdymas:** 1 įsiurbimo ir 1 išmetimo vožtuvas cilindrui, valdomi paskirstymo velenu
* **Kuro sistema:** 2 apatinio maitinimo karbiuratoriai „SUM 713/1“, automatinis mišinio valdymas, pritaikyti skrydžiui apsivertus.
* **Kuras:** 80 oktanų benzinas
* **Tepimo sistema:** atskira kiekvienam cilindrui su alyvos gražinimo siurbliu
* **Aušinimo sistema:** aušinama oru

### Galios rodikliai

* **Galios režimai:**

:* 158 AG (118 kW) esant 2500 aps./min. (5 min.) jūros lygyje
:* 143 AG (107 kW) esant 2420 aps./min. (30 min.) jūros lygyje
:* 128 AG (96 kW) esant 2330 aps.min. (maksimali nuolatinė / kreiserinė) jūros lygyje

* **Specifinė galia:** 26,8 AG/l (19,71 kW/l)
* **Suspaudimo laipsnis:** 6,2:1
* **Specifinis kuro sunadojimas:** 0,220 kg/AG/val. (0,299 kg/kWh) veikiant maksimalia nuolatine galia
* **Tepalo sunaudojimas:** 0,003 kg/AG/val. (0,004 kg/kWh) veikiant maksimalia nuolatine galia
* **Galios ir svorio santykis:** 1,075 AG/kg (0,791 kW/kg)
* **Vidutinis efektyvusis slėgis:** 9,65 atm (9,78 baro; 141,8 psi)

## Literatūra

* (EN) Grey, C.G. (1972). Jane’s All the World’s Aircraft 1938. London: David & Charles. pp. 60d–61d. .
* (DE) von Gersdorff, Kyrill, Grasmann, Kurt., Flugmotoren und Strahltriebwerke. In: Die deutsche Luftfahrt, Bernard & Graefe, München 1981, , p. 127.
* (EN) Gunston, Bill (1989). World Encyclopaedia of Aero Engines (2nd ed.). Cambridge, England: Patrick Stephens Limited. p. 77. .
* (DE) von Langsdorff, Werner, Jahrgang 1939. 2., unveränderte Auflage. J. F. Lehmann, München 1937, p. 527, 559.
* (DE) Schneider, Helmut (Dipl. Ing.) (1944). Flugzeug-Typenbuch. Handbuch der deutschen Luftfahrt- und Zubehör-Industrie 1944 (in German) (Facsimile reprint 1986 ed.). Leipzig: Herm. Beyer Verlag. p. 396. .

## Išnašos